Mikä on Multi-SIM -palvelu?
Multi-SIM on operaattorien tarjoama lisäpalvelu, jonka avulla samaa puhelinliittymää ja puhelinnumeroa voi käyttää samanaikaisesti kahdessa eri laitteessa. Tällöin SIM -korttia ei ole tarvetta siirrellä laitteesta toiseen.
Multi-SIM lisäpalvelu on kätevä, jos haluaa esimerkiksi älykelloon ja matkapuhelimeen saman puhelinnumeron. Tällöin puhelinta ei ole tarvetta kantaa mukana, vaan tarvittaessa yhteydenpito sekä maksutoiminnot onnistuvat älykellon avulla.
Kun joku soittaa tai lähettää viestin Multi-SIM -liittymään, sekä viestit että soitot tulevat samanaikaisesti kaikkiin laitteisiin.
Multi-SIM lisäpalvelu on tällä hetkellä tarjolla Elisan ja Telian liittymiin.
fi
Mikä on eSIM?
Sana eSIM on lyhenne sanoista elektroninen SIM. Elektroninen SIM -kortti on laitteisiin sisäänrakennettu pieni mikrosiru. Elektronisen SIM -kortin ansiosta laitteisiin ei ole välttämätöntä rakentaa SIM -korttipaikkaa, jolloin laitteista saadaan pienempiä ja kestävämpiä.
Laitteita, joissa on eSIM valmius, on markkinoilla vielä suhteellisen vähän. Laitteita tulee kuitenkin koko ajan lisää ja lähitulevaisuudessa perinteinen SIM -kortti poistunee markkinoilta.
Elektronisen SIM -kortin etuna on helppous. Liittymä tilataan täysin sähköisesti, eli erillistä SIM -korttia ei tarvitse odotella postista. Laitteeseen eSIM aktivoidaan QR -koodin avulla ja toimenpide on erittäin yksinkertainen.
Kaikki Suomessa toimivat operaattorit tarjoavat liittymät myös eSIM vaihtoehdolla. Lisäksi muun muassa Telialla eSIM -kortti on yhdistettävissä Multi-SIM palveluun, jolloin samaa puhelinnumeroa on mahdollista käyttää kahdessa eri laitteessa.
fi
Mikä on halvin puhelinliittymä vuonna 2020?
Halvin puhelinliittymä tällä hetkellä on Elisa Saunalahden Tarkka Puhe perusliittymä (hinnat tarkistettu marraskuussa 2020). Liittymän hinta on 7,90 euroa kuukaudessa. Tarkemmat liittymätiedot löydät alta.
fi
Mikä on paras liittymätarjous juuri nyt?
Tarkastamme liittymätarjoukset viikoittain jokaiselta operaattorilta. Parhaan liittymätarjouksen tittelin vie se tarjous, jossa on paras alennusprosentti normaalihintaan verrattuna.
Alennusprosentin perusteella paras liittymätarjous tällä hetkellä on Telia Rajaton 150 M -liittymässä. Katso tarkemmat tiedot parhaasta liittymätarjouksesta.
fi
Mikä on paras operaattori?
Käyttäjän omat tarpeet määrittelevät pääasiassa sen, mikä on paras operaattori. Paras operaattori tarjoaa käyttäjän vaatimuksiin ja tarpeisiin sopivan puhelinliittymän, parhaaseen hintaan.
Kaikista tärkein operaattorin tehtävä on tarjota käyttäjälleen laadukas ja tasainen puhelinliittymä, joka toimii hyvin pääasiallisella käyttöalueella. Parhaan operaattorin verkko toimii moitteettomasti siellä, missä käyttäjäkin on.
Miten sitten löytää itselleen paras operaattori? Suosittelemme kysymään käyttäjäkokemuksia esimerkiksi sukulaisilta ja tutuilta, jotka asuvat samalla alueella. Lisäksi suositeltavaa on tutustua operaattorien kuuluvuuskarttoihin. Kuuluvuuskartta kertoo, mitä ominaisuuksia kukin operaattori pystyy tarjoamaan eri alueille Suomessa.
fi
Mikä puhelinliittymä lapselle sopii?
Jokainen lapsi ja lapsiperhe on yksilöllinen. Jos lapsi opetetaan käyttämään esimerkiksi Whatsapp -viestejä ja puheluita sekä kotona ollessaan kodin Wi-Fi -verkkoa, on Moi Mobiilin 9 euron puhelinliittymä lapselle erittäin edullinen vaihtoehto. Liittymään on mahdollista kytkeä rajoituksia päälle, jolloin vältytään myös ylimääräisiltä kuluilta.
Mitä vanhemmaksi lapsi tulee, sitä enemmän tarpeet muokkautuvat. Tässä vaiheessa puhelinliittymän kilpailuttaminen on järkevä toimenpide.
fi
Miten puhelinliittymän kilpailuttaminen onnistuu?
Jos useampi operaattori tarjoaa puhelinliittymän, joka toimii hyvin alueellasi, kannattaa puhelinliittymä ehdottomasti kilpailuttaa.
Vanhan ja uuden puhelinliittymän kilpailuttaminen käy kuin itsestään:

Valitse listaamistamme puhelinliittymistä sopiva uusi vaihtoehto
Tilaa tuote nykyiselle puhelinnumerollesi
Numeronsiirto käynnistyy ja kestää 5 – 15 vuorokautta
Numeronsiirron aikana nykyinen operaattorisi antaa todennäköisesti kilpailevan tarjouksen
Jos nykyisen operaattorin kilpaileva tarjous on parempi, peruuta numeronsiirto ja tilaus.
fi
Miten valitsen sopivan puhelinliittymän?
Sopivan liittymän valinta onnistuu parhaiten tutkimalla edellisiä puhelinlaskuja. Tarkista laskulta seuraavat asiat:

	
		
		Kuinka paljon käytät puheminuutteja kuukaudessa?
	
	
		
		Kuinka monta perinteistä tekstiviestiä lähetät kuukaudessa?
	
	
		
		Kuinka paljon mobiilidataa käytät kuukaudessa?
	

Näiden tietojen perusteella valitse sopiva liittymäkokonaisuus. Mieti myös, kuinka nopean netin liittymään tarvitset. Netin nopeus on nykyisin yksi eniten vaikuttavista tekijöistä puhelinliittymän hinnassa. Ylimitoittamalla puhelinliittymän nopeuden, maksat turhaan ylimääräistä.
fi